wickkiey/tamil-wikipedia-chunked huggingface dataset:
# எம். எச். கிருஷ்ணா

## சுயசரிதை

கிருஷ்ணா, இரங்கா ஐயங்கார் மற்றும் இலட்சுமம்மா ஆகியோருக்கு மைசூரில் பிறந்தார். இரங்கா ஐயங்கார் ஒரு சமசுகிருத அறிஞராகவும், மகாராஜா நான்காம் கிருட்டிணராச உடையாரின் குழந்தைப் பருவ ஆசிரியராகவும் இருந்தார். மேலும், மைசூர் அரண்மனையின் தலைமை பொருளாளராகவும் இருந்தார். இவர்கள் கர்நாடகாவில் 'கலாலே' என்ற ஒரு பகுதியைச் சேர்ந்தவர்கள்.  
கிருஷ்ணா தனது பள்ளிப்படிப்பை ஜெயாச்சார்யா பாடசாலை மற்றும் மைசூர், வெஸ்லியன் மிஷன் உயர்நிலைப்பள்ளியில் பயின்றார். இங்கே, இவர் மஸ்தி வெங்கடேச ஐயங்காரின் சமகாலத்தவராக இருந்தார். மைசூர், மகாராஜா கல்லூரியில் 1911இல் இளங்கலை முடித்தார். 1917 வாக்கில், சென்னைப் பல்கலைக்கழகத்தில் முதுகலையை முடித்து அடுத்த இரண்டு ஆண்டுகள் மைசூர் மகாராஜா கல்லூரியில் வரலாற்று விரிவுரையாளராக பணியாற்றினார். 1919ஆம் ஆண்டில், கிருஷ்ணா இலண்டனின் 'பேரரசின் ஆசியச் சங்க'த்தின் உறுப்பினராக்கப்பட்டார். மைசூர் பல்கலைக்கழகத்தின் துணைவேந்தர் பிரஜேந்திரநாத் சீலும், மைசூர், மகாராஜா கல்லூரியின் வரலாற்றுத் துறைத் தலைவர் இராதா குமுத் முகர்ஜி, இவரது நாணயவியல் மற்றும் கல்வெட்டுத் திறனைக் கண்டு ஈர்க்கப்பட்டார். மேலும் 6000 நாணயங்களை அவற்றின் காப்பகங்களில் (1920 -1922) பட்டியலிடுவதற்காக பெங்களூர் தொல்பொருள் அலுவலகத்திற்கு இவரை அனுப்பினார்.  
1924 வாக்கில், கிருஷ்ணா இலண்டன் பல்கலைக்கழகக் கல்லூரியில் உயர் படிப்புக்கு நிதியுதவி பெற்றார். இங்கே, *எர்னஸ்ட் ஆர்தர் கார்டின*ரால் ஆராய்ச்சியில் வழிநடத்தப்பட்டார். கார்டினரைத் தவிர, இவர் *எல்.டி. பார்னெட்*, சர் *பிளின்டர்ஸ் பெட்ரி*, *எலியட் ஸ்மித்*, *செலிக்மேன்*, *டபிள்யூ.ஜே. பெர்ரி* மற்றும் *எட்வர்ட் வெஸ்டர்மார்க்* ஆகியோரின் கீழும் பயிற்சி பெற்றார். தனது எகிப்திய அகழ்வாராய்ச்சிக்கு பிளிண்டர்ஸ் பெட்ரியுடன் சென்றார். பிரித்தானிய அருங்காட்சியகம், ஆஷ்மோலியன் அருங்காட்சியகம், ஆக்சுபோர்டு, பிட்ஸ்வில்லியம் சேகரிப்பு, கேம்பிரிச்சு, பாரிஸ், தேசிய அருங்காட்சியகம், பெர்லினின் கைசர் பிரீட்ரிக் அருங்காட்சியகம் ஆகியவற்றில் தென்னிந்திய ஆர்வத்தின் தொகுப்புகளைப் பார்வையிடவும் படிக்கவும் இவர் ஐரோப்பாவில் தனது நேரத்தை பயன்படுத்திக் கொண்டார். இந்த நேரத்தில் இவர் தனது ஆய்வறிக்கைகளை **'டெக்கான் நியூமிஸ்மாடிக்ஸ் ராயல்**' நிறுவனத்தில் சமர்ப்பித்தார். இந்திய வரலாறு மற்றும் தொல்லியல் பற்றிய பொது சொற்பொழிவுகளை வழங்க கிருஷ்ணா அழைக்கப்பட்டார். இவர் 1926 இல் ஏழு விரிவுரைகளை நிகழ்த்தினார். இறுதியில் இவர் *ராயல் நியூமிஸ்மாடிக்ஸ்* அமைப்பு மற்றும் இலண்டனின் 'பேரரசின் மானுடவியல் நிறுவனம்' ஆகியவற்றின் உறுப்பினராகவும் நியமிக்கப்பட்டார்.
# எம். எச். கிருஷ்ணா

## மைசூர் பல்கலைக்கழகமும் தொல்ல்லியல் துறையும்

, ஆர். அனந்த கிருஷ்ணர் ஆகியோருடன் எம். எச். கிருஷ்ணா]]
இந்தியா திரும்பியதும், மைசூர், மகாராஜா கல்லூரியின் வரலாற்றுத் துறையில் பொறுப்பேற்றார். இது தொல்லியல் துறையில் இவரது கடமைகளுக்கு கூடுதலாக இருந்தது. இந்த நேரத்தில், இவர் "பல்கலைக்கழக வரலாற்று சங்க"த்தின தலைவராக இருந்தார். கர்நாடகாவின் கர்நாடக வரலாறு மற்றும் கலாச்சார வரலாறு குறித்து கிருஷ்ணா வலியுறுத்தினார். இவர் 1932இல் துறைத் தலைவரானார். 1933இல், இவர் பல்கலைக்கழக செனட் கல்விச் சபை உறுப்பினரானார். 1939இல் மைசூர் பல்கலைக்கழகத்தில் கலை பீடத்தின் தலைவராக நியமிக்கப்பட்டார். கிருஷ்ணா, மைசூர் பல்கலைக்கழகம், அலகாபாத் பல்கலைக்கழகம், மும்பை பல்கலைக்கழகம் ஆகியவற்றில் இந்திய ஆட்சிப்பணித் தேர்வுக்கு வருகை தரும் நேர்காணல் நிபுணராக இருந்தார்.  
இவரது மாணவர்களில் எஸ். சிறீகாந்த சாத்திரி, ஜெயச்சாமராஜா உடையார், தினகர தேசாய், எம்.சேஷாத்ரி, என். அனந்தரங்காச்சார், எம். என். சீனிவாஸ், எஸ். ஆர். ராவ், பி. ஷேக் அலி, ஏ. வி. வெங்கட்ரத்தினம். சி. எம். வேதவல்லி, எம். பி. எல். சாஸ்திரி, ஈ. ஆர். சேதுராமன், ஜவரே கவுடா, க. வெங்கடசுப்பையா எ.ஸ். வி. பரமேஸ்வரர் பட்டா, சதுரங்கா ஆகியோர் அடங்குவர்.  
கல்வெட்டு (பொ.ச. 350) - கிருஷ்ணாவால் கண்டுபிடிக்கப்பட்டது]]
மைசூர் அரசின் தொல்லியல் துறை, 1885இல் தொடங்கப்பட்டதிலிருந்து, நூற்றுக்கணக்கான கல்வெட்டுகள் மற்றும் செப்புத் தகடுகளைக் கண்டுபிடிப்பதில் கருவியாக இருந்தது. *பெஞ்சமின் லூயிஸ் ரைஸ்* அதன் முதல் இயக்குநராக இருந்து 9000 கல்வெட்டுகளை கண்டுபிடித்து பட்டியலிடுவதற்கு பொறுப்பாக இருந்தார். அவரது வாரிசான ஆர். நரசிம்மாசார்யா சுமார் 5000 கல்வெட்டுகளைக் கண்டுபிடித்தார். அதன்பிறகு ஆர். சாமாசாத்திரி 1000 கல்வெட்டுகளைக் கண்டுபிடித்தார். கிருஷ்ணா மேலும் 2000 கல்வெட்டுகளைக் கண்டுபிடித்து இந்தத் தொகுப்பில் சேர்த்துள்ளார். இவர் கண்டுபிடித்த சில கல்வெட்டுகள்:  
- மயூரவர்மனின் சந்திரவல்லி கல்வெட்டு.
- இராஷ்டிரகூடர் களின் 'பாண்டுரங்கப்பள்ளி கல்வெட்டு.
- மேலைக் கங்க அரசன் இரண்டாம் மாதவனின் கெரெகுலூர் சாசனம்
- விஜயநகர நரசிம்ம செப்புத் தகடுகள்
- கதம்ப வம்ச அரசன் இரவிவர்மனின் கோரமங்கலம் தகடுகள்
- பழமையான கன்னட கல்வெட்டு - ஹால்மிடி (பொ.ச. 450)
- நந்தனா ஹோசுரு செப்பு கல்வெட்டுகள்.  
கர்நாடக மாநிலத்தின் ஹாசன் மாவட்டத்திலுள்ள ஹால்மிடி என்ற இடத்தில் ஒரு பழைய கன்னடக் கல்வெட்டை (பொ.ச. 350) கண்டுபிடித்தார். மேலும், சித்ரதுர்கா மாவட்டம் சந்திரவள்ளியிலும் அகழ்வாராய்ச்சிகளை மேற்கொண்டார். பிரம்மகிரிக்கு அருகிலுள்ள இழந்த நகரமான இசிலாவின் எச்சங்களை கண்டுபிடித்தார். 'சிறு கற்களால் கட்டப்பட்ட நினைவுச் சின்னங்கள் , கற்காலம், இரும்புக் காலம், மௌரியர், சாளுக்கியர், போசளர் காலங்கள் எனப்படும் ஐந்து வெவ்வேறு கலாச்சார அடுக்குகளை இவர் அடையாளம் காட்டினார். சிறு கற்களால் கட்டப்பட்ட நினைவுச் சின்னங்களை 'ரோப்பா கலாச்சாரம்' என்று பெயரிட்டார். ஏனெனில் அது அந்தக் கிராமத்தின் அருகிலேயே காணப்பட்டது. சாகாஜி ராவின் (சிவாஜியின் தந்தை) மறந்துபோன புதைகுழியையும் இவர் கண்டுபிடித்தார்.
# எம். எச். கிருஷ்ணா

## சொந்த வாழ்க்கை

கிருஷ்ணா 1924இன் ஆரம்பத்தில் இராஜம்மா என்பவரை மணந்தார். அவர் பிரசவத்தின்போது இறந்த பின்னர், 1933இல் ஜெயம்மா என்பவரை மணந்தார். இவருக்கு ஐந்து குழந்தைகள் இருந்தனர். இவர் இராமகிருஷ்ணரின் பக்தராக இருந்தார். நீண்டகாலங்களாக உயர் இரத்த அழுத்தம் மற்றும் நீரிழிவு நோயால் பாதிக்கப்பட்டிருந்த இவர் 1947 திசம்பர் 23இல் இறந்தார்.
# எம். எச். கிருஷ்ணா

## பங்களிப்புகள்

தொல்ல்லியல் துறையில் தனது பதவிக்காலத்தில் இவர் பல வருடாந்திர அறிக்கைகளை தாக்கல் செய்தார். "எபிகிராஃபியா கர்நாடிகா"வில் வருடாந்திர அகழ்வாராய்ச்சி கண்டுபிடிப்புகளை வெளியிட்டார். மேலும் தனது கண்டுபிடிப்புகளை பல புத்தகங்களில் வெளியிட்டார். இவர் சுமார் 15 புத்தகங்கள், பல்வேறு பத்திரிகைகளில் 100 கட்டுரைகள் மற்றும் விரிவான எழுதப்பட்ட பல ஆய்வுக் கட்டுரைகளையும் எழுதியுள்ளார்.
# எம். எச். கிருஷ்ணா

## பங்களிப்புகள்

### படைப்புகள்

- Krishna, M. H.: *Hindu Charithrasara*
- Krishna, M. H.: *Ajanta Mathu Ellora*
- Krishna, M. H.: *Kannada Nadina Charithre – Kalegalu*
- Krishna, M. H.: *Karnatakada Poorva Charithre’*
- Krishna, M. H.: *Tippu Sultan* (Drama – Unpublished)
- Krishna, M. H.: *Guide to Mysore State*
- Krishna, M. H.: *Great Personages in History*
- Krishna, M. H.: *Guide to Belur*
- Krishna, M. H.: *Guide to Halebidu*
- Krishna, M. H.: *Guide to Talkad*
- Krishna, M. H.: *Guide to Shravanabelagola*
- Krishna, M. H.: *Guide to Srirangapatna*
- Krishna, M. H.: *Guide to Nandi*
- Krishna, M. H.: *Evolution of Kannada Alphabet – A Chart*
- Krishna, M. H.: *Map of Karnataka*
- Krishna, M. H.: *Excavation at Chandravalli – Part I*
- Krishna, M. H.: *Proceedings of the Eighth All India Oriental Conference*
- Krishna, M. H.: *Index to Annual Reports of Mysore Archaeological Survey 1906 – 1908*
- Krishna, M. H.: *General Index to Epigraphia Carnatica Part I*
- Krishna, M. H.: *Epigraphia Carnatica – Vol XIV – Supplementary Inscriptions in Mysore and Mandya districts*
- Krishna, M. H.: *Epigraphia Carnatica – Vol XV – Supplementary Inscriptions in Hassan District*’''
- Krishna, M. H.: *Mysore Archaeological Survey Annual Reports* (1929 – 1945)
- Krishna, M. H.: *Hoysala Architecture* (Unpublished)
- Krishna, M. H.: *Excavation at Chandravalli – Part III Conclusions* (Unpublished)
- Krishna, M. H.: *Political & Cultural History of India* (Unpublished)
- Krishna, M. H.: *Cultural History of India* (Unpublished)
- Krishna, M. H.: *Sindhu Teerada Puratana Samskruthi*
- Krishna, M. H.: *Mallikarjuna mata mathu Kala*
- Krishna, M. H.: *Vichaara*
- Krishna, M. H.: *Athyantha Prachina Kannada Shashana*
# எம். எச். கிருஷ்ணா

## பங்களிப்புகள்

### மாநாட்டு ஆவணங்கள்

- *Krishna, M. H.: ‘Rashtrakuta Empire of 5th & 6th Centuries A. D.’*
- *Krishna, M. H.: ‘Shivaji and the Mysore Raj’*
- *Krishna, M. H.: ‘Prehistoric Pictographs from South India’*
- *Krishna, M. H.: ‘Some Curious ways of disposing of the dead in Mysore’*
- *Krishna, M. H.: ‘The art of Gomata Colossus’*
- *Krishna, M. H.: ‘The Talakad Gangas and Pallavas’*
- *Krishna, M. H.: ‘Shahaji’s tomb at Hodigere’*
- *Krishna, M. H.: ‘The early Rashtrakutas of 6th Century A.D.’*
- *Krishna, M. H.: ‘Mayurasarma Kadamba’s territories’*
- *Krishna, M. H.: ‘Vishnuvardhana Hoysala as a Prince’*
- *Krishna, M. H.: ‘The Vidyashankara Temple, Sringeri’*
- *Krishna, M. H.: ‘Burials in Mysore State’*
- *Krishna, M. H.: ‘The Brahmagiri Site’*
- *Krishna, M. H.: ‘The Mahamastakabhisheka of Gommateshwara at Shravanabelagola’*
- *Krishna, M. H.: ‘The History of Sri Vijayanarayana temple at Belur*
# மூழிக்கல் பங்கசாக்சி

**மூழிக்கல் பங்கசாக்சி** (*Moozhikkal Pankajakshi*) இந்தியாவின் கேரளாவைச் சேர்ந்த பொம்மலாட்டக் கலைஞராவார். நோக்குவித்யா பவக்கலி என்ற பொம்மலாட்டக் கலைவடிவத்தின் கடைசி தலைமுறைக் கலைஞராக இவர் அறியப்படுகிறார். 2020 ஆம் ஆண்டு இந்தியாவின் நான்காவது மிக உயர்ந்த குடிமை விருதான பத்மசிறீ விருது கலைச் சேவைக்காக இவருக்கு வழங்கப்பட்டது.
# மூழிக்கல் பங்கசாக்சி

## வாழ்க்கைக் குறிப்பு

மூழிக்கல் பங்கசாக்சி அம்மா என்று பிரபலமாக அழைக்கப்படும் பங்கசாக்சி மூழிக்கல் சிவராமன், 1936ஆம் ஆண்டு மார்ச்சு மாதம் 14ஆம் தேதியன்று கோட்டயம் மாவட்டம், பாலாவில் உள்ள உருளிகுன்னாத்தில் பிறந்தார். நிதி நெருக்கடி காரணமாக பள்ளிப்படிப்பை பாதியிலேயே விட்டுவிட்டார். 60 ஆண்டுகளுக்கும் மேலாக நோக்குவித்யா பவக்களி நடனக் கலைஞராக இருந்த இவர், முதுமை, பார்வை இழப்பு மற்றும் நினைவாற்றல் இழப்பு காரணமாக, தனது 72 வயதில் நோக்குவித்யா நடனத்தை நிறுத்தினார். அதன் பிறகு தனது பேத்தி ரஞ்சினிக்கு இந்நாட்டுப்புற கலை வடிவத்தைக் கற்றுக் கொடுத்தார்
# மூழிக்கல் பங்கசாக்சி

## தனிப்பட்ட வாழ்க்கை

கோட்டயம் மாவட்டம், உழவூருக்கு அருகிலுள்ள மோனிப்பள்ளியைச் சேர்ந்த சிவராம பணிக்கர் என்பவரை பங்கசாக்சி அம்மா 20 வயதில் திருமணம் செய்து கொண்டார். இந்த தம்பதிக்கு விஜயன், ராதாமணி மற்றும் சிவன் என மூன்று குழந்தைகள் உள்ளனர். தற்போது இவர் தனது மகள் ராதாமணியுடன் மோனிப்பள்ளியில் வசித்து வருகிறார்.
# மூழிக்கல் பங்கசாக்சி

## விருதுகள்

இந்தியாவின் நான்காவது மிக உயர்ந்த குடிமகன் விருதான பத்மசிறீ விருது (2020) மற்றும் கேரள நாட்டுப்புறவியல் அகாடமியிடமிருந்து (2012) உறுப்பினர் விருது உட்பட பல விருதுகளைப் பெற்றார். 2008 ஆம் ஆண்டில், கேரள சுற்றுலா விழாவின் ஒரு பகுதியாக, பாரிசு நகரத்தில் ஒரு நிகழ்ச்சி நடத்தினார்.
# மூழிக்கல் பங்கசாக்சி

## நோக்குவித்யா பவக்கலி

நோக்குவித்யா பவக்கலி கலைவடிவம் பல நூற்றாண்டுகள் பழமையான பொம்மலாட்டத்தின் தனித்துவமான வடிவமாகும். இந்த பொம்மலாட்ட வடிவ கலைஞருக்கு மேல் உதட்டில் பொம்மைகளை சமநிலைப்படுத்த தெரிந்திருக்க வேண்டும். இவர்கள் பொம்மைகளின் இயக்கங்களை நிலையான பார்வையுடன் நிர்வகிக்க வேண்டும். நூலை தேவைக்கேற்ப கட்டுப்படுத்தவும் தெரிய வேண்டும். பொறுமையும் செறிவும் இந்த தனித்துவமான கலை வடிவத்தை கற்று தெளிவதற்கு தேவையான முக்கியமான திறவுகோல்களாகும்.  
ஐந்து நூற்றாண்டுகளாக, மூழிக்கல் பங்கசாக்சியின் மூதாதையர்கள் கேரளாவில் நோக்குவித்யா பவக்கலி கலையை பயிற்சி செய்து வந்துள்ளனர். 8 வயதிலிருந்தே, இந்தியா மற்றும் உலகம் முழுவதும் இந்த பழங்குடி பொம்மை நாடக வடிவத்தை நிகழ்த்துவதன் மூலம் அவர்களின் பாரம்பரியத்தை இவர் முன்னெடுத்து வருகிறார். 81 வயதான அவர் ஒரு பாரம்பரிய கலை வடிவத்தை பாதுகாத்த பெருமைக்குரியவராவார். இக்கலை இன்று அழிவின் அச்சுறுத்தலில் உள்ளது.
# தி டெஸ்ட் கேஸ் (வலைத் தொடர்)

***தி டெஸ்ட் கேஸ்*** என்பது 2017 இல் வெளிவந்த இந்தி வலைத் தொடர் ஆகும். இத்தொடரை வினய் வைகுள் இயக்கினார். நாகேஷ் குனூர், என்டிமோல் ஷைன் ஆகியோர் தயாரித்தனர். இத்தொடர் எஎல்டிபாலாஜிக்காக தயாரிக்கப்பட்டது. இதில் நிம்ரத் கவுர், அக்ஷய் ஓபராய், அதுல் குல்கர்ணி, ராகுல் தேவ் மற்றும் அனுப் சோனி ஆகியோர் முக்கிய வேடங்களில் நடித்திருந்தனர். ஜூஹி சாவ்லா கௌரவத் தோற்றத்தில் நடித்தார்.  
இத்தொடர் இந்திய இராணுவத்தில் முதன் முதலாக இணைந்த பெண்ணைப் பற்றியது.இத்தொடரில் ஒரு பெண் சோதனை முயற்சியாக பயில்விக்கப்படுகிறார். அவர் பயிற்சிகளை முடித்து படையில் இணைவது வரை எதிர்கொள்ளும் சவால்களை விவரிக்கிறது. இந்தவலைத் தொடரின் அடிப்படைக் கதை 1997 ஆம் ஆண்டு அமெரிக்க திரைப்படமான *ஜிஐ ஜேன்* என்பதிலிருந்து ஈர்க்கப்பட்டுள்ளது.
# தி டெஸ்ட் கேஸ் (வலைத் தொடர்)

## கதை

கதாநாயகி கேப்டன் ஷிகா சர்மா (நிம்ரத் கவுர்) இந்தியப் படை அதிகாரிகள் குழுவில் சிறப்புப் படையில் சேர பயிற்சி பெற்ற ஒரே பெண். இந்திய இராணுவத்தில் பெண்களை போர் சார்ந்த படையில் சேர்ப்பதற்கான சோதனையாக அவர் முதலில் சேர்க்கப்படுகிறார். அதனால் "தி டெஸ்ட் கேஸ்" என அழைக்கின்றனர். ஷிகா புத்திசாலி மற்றும் அதிக உந்துதல் கொண்டவராகவும் உள்ளார். எனினும் சக பயிற்சியாளர்களாலும், வீட்டிலும் சாவால்கள் நிறைந்துள்ளன. அவற்றை எவ்வாறு சமாளிக்கிறார் என்பதை கதைகளம் கூறுகிறது.  
ஷிகா ஆரம்பத்தில் உடல் ரீதியான சவால்களை எதிர்கொள்கிறார். அவரைத் தவிர அனைத்து ஆண்களும் தொடர்ந்து புஸ்அப் எடுக்கும் போது ஷிகா சோர்ந்து போகிறார். தொடர்ச்சியாக ஷிகா பின்தங்குகிறார். எனினும் விடாமுயற்சியுடன் இரவிலும் பயிற்சி மேற்கொள்கிறார். இது அவரது சக பயிற்சியாளர்களில் நண்பர்களையும் எதிரிகளையும் உருவாக்குகிறது. அவர் பயிற்சியில் நீடிப்பது மட்டுமல்லாமல், அணியின் லீடர்போர்டில் முதல் பாதியில் இடம்பெறுகிறார்.  
இறுதிக் கட்ட பயிற்சியின் போது, பல நாட்கள் கடுமையான எதிரி பிரதேசத்திற்குள் நுழைந்து சவால்களை சந்திக்கிறார்கள். அதில் இரு குழுக்களில் ஒன்றிக்கு தலைவராக ஷிகா இருக்கிறார். அவருடைய தலைமை சக பயிற்சியாளர்களுக்கே பிடிக்காமல் சண்டையிடுகின்றனர்.நீண்ட காலத்திற்கு பயிற்றுநர்களுடனான தொடர்பை அணி இழப்பதால் இந்தப் பயிற்சி பேரழிவில் முடிகிறது. ஷிகா மற்றும் கேப்டன் பிலால் (அக்ஷய் ஓபராய்) ஆகியோர் கடுமையான காயங்கள் மற்றும் மயக்க நிலையில் மீட்கபடுகின்றனர். மருத்துவ பரிசோதனையில் ஷிகாவின் காயங்கள் போர் காயங்களின் விளைவாக இல்லை என்பது தெரியவருகிறது. ஆனால் முன்னணி பயிற்றுவிப்பாளர் நைப் சுபேதார் கிர்பால் பட்டி (ராகுல் தேவ்) மற்றும் பாடநெறி கட்டளை அதிகாரி கர்னல் அஜிங்க்யா சாதே (அதுல் குல்கர்ணி) ஆகியோரைத் தொடர்ந்து விசாரித்ததில் ஷிகாவும் அவரது அணியின் உறுப்பினர்களும் எந்தவிதமான அசம்பாவிதங்களும் நடக்கவில்லை என மறைக்கின்றனர்.  
இதற்கிடையில், பயிற்சியின் போது ஷிகா பாலியல் வன்கொடுமைக்கு ஆளானதாக குற்றம் சாட்டி இராணுவ கட்டளைக்கு அநாமதேய கடிதம் அனுப்பப்படுகிறது. லெப்டினன்ட் கேணல் இம்தியாஸ் உசேன் (அனுப் சோனி) விரைவாகவும் அமைதியாகவும் விசாரிக்க அனுப்பப்படுகிறார். மேஜர் உசேன் இறுதியில் குற்றவாளியை அடையாளம் காணுகிறார். ஆனால் ஷிகா வேறு யாரும் உதவி செய்யாமல் இந்த பிரச்சினையை தீர்க்க விரும்புவதாகக் கூறி குற்றச்சாட்டுகளை மறுக்கிறார். பெண்கள் போர் பிரிவுகளில் சேரும் திறன் மட்டுமல்ல, உதவியின்றி தங்களைத் தற்காத்துக் கொள்ளும் திறனும் உடையவர்கள் என்பதற்கு ஒரு தெளிவான முன்மாதிரி வைக்க விரும்புவதாக அவர் ஹுசைனுக்கு விளக்குகிறார். கேப்டன் மனித் வர்மாவை ( சுஹைல் நய்யர் ) தனது வாக்குமூலத்தை இரகசியமாக பதிவு செய்யும் போது வாக்குமூலம் பெறுகிறாள்; மேலும் ஒரு நெருக்கமான போரில் அவரை தோற்கடிக்க நிர்வகிக்கிறது. இறுதியில் மனித் வர்மா இராணுவ போலீசாரால் கைது செய்யப்பட்டுகிறார்.  
ஷிகா பயிற்சி வகுப்பில் முதலிடம் பெறுவது மகிழ்ச்சியான குறிப்பில் கதை முடிகிறது.
# தி டெஸ்ட் கேஸ் (வலைத் தொடர்)

## நடிகர்கள்

- கேப்டன் ஷிகா ஷர்மாவாக நிம்ரத் கவுர்
- ஷ்ரத்தா பண்டிதராக ஜூஹி சாவ்லா ( கேமியோ ) - பாதுகாப்பு அமைச்சர்
- கேப்டன் பிலால் சித்திகியாக அக்ஷய் ஓபராய்
- கேப்டன் அவினாஷ் வாலியாவாக மனித் ஜ ou ரா
- கர்னல் அஜிங்க்யா சாத்தேவாக அதுல் குல்கர்னி
- நாயுப் சுபேதார் கிர்பால் பட்டியாக ராகுல் தேவ்
- லெப்டினன்ட் கேணல் இம்தியாஸ் உசேன் ஆக அனுப் சோனி
- கேப்டன் ரோஹன் ரத்தோராக புவன் அரோரா
- கேப்டன் ரோஹன் ரத்தோரின் மகளாக அர்ஷியா வர்மா
- கேப்டன் ரஞ்சித் சுர்ஜேவலாக சுமித் சூரி
- தேஜ் பகதூர் தாபாவாக பிஜோ தாங்ஜாம்
- கேப்டன் விஷ்ணு சோரனாக ச ura ரப் கோயல்
- கேப்டன் 'டேங்க்' சவுகானாக தருண் கஹ்லோட்
- சிவாலிக் அஹுஜாவாக சமீர் கோச்சர்
- கேப்டன் மனித் வர்மாவாக சுஹைல் நய்யர்
- தேவிடியலாக பவன் சோப்ரா (கேப்டன் ஷிகா ஷர்மாவின் தந்தை)
- ஜெனரல் பேடியாக ரிதுராஜ் சிங்
- கேப்டன் ஷிகாவின் தாயாக சோனல் ஜா
- ஆர்.எம்.ஓ கேப்டனாக ஸ்ருதி மேனன் . அபர்ண ராவ்
# தி டெஸ்ட் கேஸ் (வலைத் தொடர்)

## அத்தியாயங்கள்

- அத்தியாயம் 1: ஆரம்பம்.
- எபிசோட் 2: தி அவுட்சைடர்.
- அத்தியாயம் 3: பிளேயர்.
- அத்தியாயம் 4: இருளின் இதயம் - பகுதி 1.
- அத்தியாயம் 5: இருளின் இதயம் - பகுதி 2.
- அத்தியாயம் 6: கீழே ஆனால் வெளியேறவில்லை.
- அத்தியாயம் 7: மைண்ட் கேம்ஸ்.
- அத்தியாயம் 8: மனசாட்சியின் கைதிகள்.
- அத்தியாயம் 9: ஒப்புதல் வாக்குமூலம்.
- அத்தியாயம் 10: சீசன் இறுதி: என்ன நடக்கிறது. . . சுற்றி வருகிறது.
# தி டெஸ்ட் கேஸ் (வலைத் தொடர்)

## வெளியீடு மற்றும் இயக்குநர் மாற்றம்

இந்தத் தொடரின் முதல் அத்தியாயம் ஏ.எல்.டி பாலாஜி செயலி மூலம் வெளியிடப்பட்டது. எனினும் அதன் தொடர்ச்சி அத்தியாயங்கள் நீண்ட காலம் வெளிவராமல் இருந்தன. இயக்குனருக்கும் தயாரிப்பாளருக்கும் இடையில் அறிக்கைகள் தாமதத்திற்கு காரணங்களை விவரித்தனர். இறுதியில் இரண்டாவது அத்தியாயத்தில் இருந்து, குக்குனூருக்கு பதிலாக வினய் வைகுல் இயக்குநராக நியமிக்கப்பட்டதாக அறிவிக்கப்பட்டது. பாலிவுட் படங்களான டங்கல், 3 இடியட்ஸ், பாக் மில்கா பாக் மற்றும் கஜினி ஆகியவற்றின் முதல் உதவி இயக்குநராக வைகுல் முன்பு பணியாற்றினார். இந்த வலைத் தொடர் வைகுல் இயக்கியது.  
டிசம்பர் 2017 இல், நிகழ்ச்சியின் தயாரிப்பாளரின் அறிவிப்பு, மீதமுள்ள 9 அத்தியாயங்களுக்கான படப்பிடிப்பு முடிந்ததை உறுதிப்படுத்தியது. இந்திய குடியரசு தினத்தையொட்டி, 26 ஜனவரி 2018 அன்று மீதமுள்ள அத்தியாயங்கள் வெளியிடப்பட்டன.
# தி டெஸ்ட் கேஸ் (வலைத் தொடர்)

## வரவேற்பு

பாலிவுட் நடிகர் அமீர்கான் இந்தத் தொடரை விரும்புவதாக கூறினார். உடன் அனைத்து நடிகர்களையும் பாராட்டினார்.
# தி டெஸ்ட் கேஸ் (வலைத் தொடர்)

## விருதுகள்

| 2017 | இந்திய தொலைக்காட்சி அகாடமி விருதுகள் | *வலைத் தொடரில் சிறந்த இயக்குநர்* | வெற்றி |
| --- | --- | --- | --- |
| *ஒரு வலைத் தொடரில் சிறந்த நடிகை* | வெற்றி |  |  |
| 2018 | IWM டிஜிட்டல் விருதுகள் | வெற்றி |  |
| iReel விருதுகள் | வெற்றி |  |  |
| ஸ்ட்ரீமிங் விருதுகள் - பிப்ரவரி பதிப்பு | வெற்றி | } |  |
# லீலா ராம்குமார் பார்கவா

**ராணி லீலா ராம்குமார் பார்கவா** (*Rani Lila Ramkumar Bhargava*) இந்திய சுதந்திர போராட்ட வீரர், சமூக சேவகர், கல்வியாளர் மற்றும் இந்திய தேசிய காங்கிரசின் முன்னாள் தலைவர் போன்ற பல சிறப்புக்களுக்கு உரியவராவார். இந்தியப் பிரதம மந்திரி இந்திரா காந்தியின் தோழியாக இவர் இருந்தார். ராணி லீலாவின் கணவர் பெயர் முன்சி நவல் கிசோர் பார்கவா என்பதாகும். பார்கவா முன்சி நவல் கிசோர் குடும்பத்தின் நான்காவது தலைமுறை உறுப்பினராவார். அப்போது இந்தியாவின் வைசிராயாக இருந்த லார்டு வேவல் பார்கவாவிற்கு ராசா என்ற பட்டத்தை கொடுத்தார்.  
ராணி லீலாவுக்கு மூன்று மகன்களும் ஒரு மகளும் குழந்தைகளாவர். இவருடைய மகன் இரஞ்சித் பார்கவா பத்மசிறீ விருது 1971-ஆம் ஆண்டு இந்திய அரசாங்கம் நான்காவது உயரிய குடிமை விருதான பத்மசிறீ விருதை ராணி லீலாவிற்கு வழங்கி சிறப்பித்தது.  
ராணி லீலா தன்னுடைய 92 ஆவது வயதில் கர்நாடக மாநிலம் பெங்களூரில் 2014 ஆம் ஆண்டு மே மாதம் 25 ஆம் நாள் காலமானார்.
# கிளின்டன் (திராட்சை)

**கிளின்டன்** (*Clinton-grape*) என்பது சிவப்பு வகை கலப்பின திராட்சை ஆகும். இதன் பைலோக்செரா எனும் தீங்குயிர் எதிர்ப்புத் தன்மையின் காரணமாகக் கிழக்கு ஆல்ப்சில் சிறிய அளவில் பயிரிடப்பட வழிவகுத்தது. இருப்பினும் இதன் சாற்றிலிருந்து தயாரிக்கப்படும் மதுவுக்கு அடர் சிவப்பு நிறத்தை அளிக்கிறது.
# கிளின்டன் (திராட்சை)

## வரலாறு

கிளின்டன் என்பது வட அமெரிக்க இனங்களான *விட்டிசு ரைப்பாரியா* மற்றும் *விட்டிசு லேபருசுகா* இடையே தன்னிச்சையான குறுக்கு கலப்பு மூலம் தோற்றுவிக்கப்பட்ட கலப்பினமாகும். இதனை முதலில் நியூயார்க் மாநிலத்தில் 1835இல் ஹக் வைட் என்பவர் தோற்றுவித்தார். பைலோக்செரா ஐரோப்பாவிற்கு வந்த பிறகு, வடஇத்தாலி, சுவிட்சர்லாந்து மற்றும் ஆஸ்திரியாவில் பயிரிடப்பட்டது.
# கிளின்டன் (திராட்சை)

## பரவல் மற்றும் ஒயின்கள்

இது பிரேசில், பிரான்ஸ் மற்றும் இத்தாலிய சுவிட்சர்லாந்தில் வளர்க்கப்படுகிறது. ஆஸ்திரியாவில் இது உஹுட்லர் ஒயின்களில் பயன்படுத்தப்படும் கலப்பின திராட்சைகளில் ஒன்றாகும். பிரான்சில் வணிக ரீதியாக விற்பனை செய்வது சட்டவிரோதமானது. இத்தாலியில் இது கிளின்டன் என்று அழைக்கப்படுகிறது. மேலும் சில நேரங்களில் இத்தாலியில் ப்ராகோலா" (ஸ்ட்ராபெரி) என்றும் அழைக்கப்படும் *விட்டிசு எக்சு லாப்ருசுகானா* வகை இசபெல்லாவுடன் தவறாக அடையாளம் காணப்படுகிறது. *உப்ரியாக்கோ அல் ஃப்ராகோலா கிளிண்டோ* என்பது வெனெட்டோ சீசு ஆகும். இது பிராகோலா மற்றும் கிளின்டனின் கட்டாயத்துடன் தேய்க்கப்படுகிறது.
# கிளின்டன் (திராட்சை)

## திராட்சை மற்றும் வளர்ப்பு

இது சிறிய, கருப்பு பழங்களுடன் கூடிய தீவிரமான மற்றும் விரைவாக முதிர்ச்சியடையக்கூடிய வகையாகும். இது பைலோக்செரா தீங்கியிரியின் பாதிப்பினைத் தாங்கி வளரக்கூடியது.
# கிளின்டன் (திராட்சை)

## வேறுபெயர்கள்

பச்சசு, கிளின்டன் ரோசு, தாவர டெசு கார்ம்சு, தாவர பெளசின், வொர்திங்டன், வார்திங்டன், செபிரின், கிளின்டோ, எர்ட்பீரர், ஃப்ராகோலா என்பன இதனுடைய பிற பெயர்களாகும்.
# ஹனிகோல்ட்

'ஹனிகோல்ட்' ஒவ்வொரு வசந்த காலத்திலும் இளஞ்சிவப்பு வெள்ளை பூக்களை உருவாக்குகிறது. பழத்தின் அளவு நடுத்தரம் முதல் பெரியது. சுற்றுக் கூம்பு வடிவமுடையது. தோலின் மேற்பரப்பு மென்மையானது மற்றும் தங்க-மஞ்சள் சிவப்பு-வெண்கல மென்தோலுடன் காணப்படும் சதை மஞ்சள்-வெள்ளை நிறமானது, கோல்டன் சுவையானது. இனிமையானது, மிருதுவான மற்றும் மென்மையானது. மிகச் சிறப்பாக சுமார் 3 மாதங்கள் வைத்திருக்கலாம். உடனடியாக சாப்பிடவும் பழக்கலவைகளுடன் சேர்க்கட் சிறந்தது, பேக்கிங், ஆப்பிள் துண்டுகள் மற்றும் ஆப்பிள் கூழ் தயாரிக்கவும் பரிந்துரைக்கப்படுகிறது.  
'ஹனிகோல்ட் ' ஹனிகிரிசிப்பின் மூதாதையர் எனத் தவறாக அறியப்படுகிறது.
# சர்க்கரை முலாம்பழம்

**சர்க்கரை முலாம்பழம்** (Sugar melon) என்பது கேண்டலூப் வகைகளுள் ஒன்றாகும். இது சுமார் 5 முதல் 6 அங்குலம் (12 &#x2013; 15 செ.மீ.) விட்டமும் 2.5 முதல் 4 இறாத்தல் (1 &#x2013; 2 கிலோ) எடையுள்ளதாக இருக்கும். இதனுடைய வடிவம் கிட்டத்தட்ட வட்ட வடிவமானது. அடர்த்தியான, இனிமையான, ஆரஞ்சு சதை மற்றும் வெள்ளி சாம்பல், வெளிப்புற வரிகளைக் கொண்டது.
# கண்ணங்குடி ஊராட்சி (புதுக்கோட்டை)

**கண்ணங்குடி ஊராட்சி** (*Kannangudi Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1395 ஆகும். இவர்களில் பெண்கள் 700 பேரும் ஆண்கள் 695 பேரும் உள்ளனர்.
# கண்ணங்குடி ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ஊரத்திப்பட்டி
1. கண்ணங்குடி
1. கொலுப்பட்டி
1. வெள்ளைப்பிள்ளையார்பட்டி
# குளத்தூர் ஊராட்சி, குன்னாண்டார்கோயில் ஒன்றியம்

**குளத்தூர் ஊராட்சி** (*Kulathur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4530 ஆகும். இவர்களில் பெண்கள் 2239 பேரும் ஆண்கள் 2291 பேரும் உள்ளனர்.
# குளத்தூர் ஊராட்சி, குன்னாண்டார்கோயில் ஒன்றியம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. அத்திரிவயல்
1. கேர்காலனி
1. இளையாவயல்
1. காந்திநகர்
1. கல்லுகுவியல்பட்டி
1. கோவில்காடு
1. குளத்தூர்
1. உடையமழவராயன்பட்டி
# கொப்பம்பட்டி ஊராட்சி (புதுக்கோட்டை)

**கொப்பம்பட்டி ஊராட்சி** (*Koppampatti Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 5 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 5 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1303 ஆகும். இவர்களில் பெண்கள் 613 பேரும் ஆண்கள் 690 பேரும் உள்ளனர்.
# கொப்பம்பட்டி ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கொப்பம்பட்டி
# புலியூர் ஊராட்சி (புதுக்கோட்டை)

**புலியூர் ஊராட்சி** (*Puliyoor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3130 ஆகும். இவர்களில் பெண்கள் 1573 பேரும் ஆண்கள் 1557 பேரும் உள்ளனர்.
# புலியூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பாலண்டார்களம்
1. முதலியார்களம்
1. உறவிக்காடு
1. நல்லதங்காள்பட்டி
1. பச்சேரிப்பட்டி
1. சி.வி.எல். தோட்டம்
1. பொன்னங்குடிப்பட்டி
1. வீரப்பட்டி
1. புலியூர்
1. மதியாணிக்களம்
1. சப்பானிப்பட்டி
1. களரிப்பட்டி
1. ரெகுநாதபுரம்
1. தோப்புக்காடு
# பெரம்பூர் ஊராட்சி (புதுக்கோட்டை)

**பெரம்பூர் ஊராட்சி** (*Perambur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1432 ஆகும். இவர்களில் பெண்கள் 731 பேரும் ஆண்கள் 701 பேரும் உள்ளனர்.
# பெரம்பூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. புதுப்பட்டி
1. பெரம்பூர்
1. கரையப்பட்டி
# விசலூர் ஊராட்சி (புதுக்கோட்டை)

**விசலூர் ஊராட்சி** (*Visaloor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 840 ஆகும். இவர்களில் பெண்கள் 422 பேரும் ஆண்கள் 418 பேரும் உள்ளனர்.
# விசலூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. அய்யாப்பட்டி
1. போலீஸ்பட்டி
1. சிவகாமிபுரம்
1. தலையாத்திப்பட்டி
1. ஆயிப்பட்டி
1. விசலூர்
# வாழை முலாம்பழம்

**வாழை முலாம்பழம்** (*Banana melon*) என்பது முலாம்பழ வழித்தோன்றலாகும். இது இன்னீரம் (முலாம்பழம்) வகையில் *குகுமிசு* பேரினத்திலிருந்து 1880ஆம் ஆண்டு அமெரிக்காவில் தோற்றுவிக்கப்பட்டது.
# வாழை முலாம்பழம்

## விளக்கம்

இதன் எடை 5 முதல் 10 பவுண்டுகள் வரையும் (2.2 முதல் 3.6 கிலோ கிராம் வரை) 16 முதல் 24 அங்குல நீளம் கொண்டது. இதன் பெயர் அதன் நீளமான, கூர்மையான வடிவம் மற்றும் மஞ்சள் பட்டை மற்றும் வலுவான வாழைப்பழ வாசனையின் மூலம் ஒரு வாழைப்பழத்தை நினைவூட்டும்வகையில் இருப்பதால் இப்பெயர் பெற்றது. இதன் மென்மையான சதை சால்மன் நிறமுடையது மற்றும் மிகவும் இனிமையான சுவை கொண்டது. விவசாய கண்காட்சிகளில் அதிக கவனத்தை ஈர்ப்பதாக ஜேம்ஸ் ஜே.எச். கிரிகோரியின் பட்டியல்களில் இது குறிப்பிடப்பட்டுள்ளது.
# வாழை முலாம்பழம்

## இருப்பு

இத்தாவரத்தின் விதைகள் பல இணையவழி நிறுவனங்கள் மூலம் விற்கப்படுகிறது.
# தைவான் வாழை ஆராய்ச்சி நிறுவனம்

**தைவான் வாழை ஆராய்ச்சி நிறுவனம்** (*Taiwan Banana Research Institute- TBRI*) ) வாழைப்பழங்களை இனப்பெருக்கம் செய்வதிலும், அவற்றின் சாகுபடி மற்றும் நோய்கள் பற்றிய ஆராய்ச்சியிலும் நிபுணத்துவம் பெற்றது. வாழைப்பழங்கள் தைவானின் மிக முக்கியமான ஏற்றுமதி பழமாகும்.
# தைவான் வாழை ஆராய்ச்சி நிறுவனம்

## வரலாறு

பனாமா நோயால் தைவானின் வாழைத் தொழிலில் 1967இல் ஏற்பட்ட பேரழிவிற்குத் தீர்வுகாணும் நோக்கத்தில் 1970ஆம் ஆண்டு தைவான் வாழைப்பழ ஆராய்ச்சி நிறுவனம் தோற்றுவிக்கப்பட்டது. தைவான் வாழைப் பழ தர மேம்பாட்டுச் சங்கம், தைவான் மாகாண பழ மற்றும் சந்தைப்படுத்தல் கூட்டுறவு மற்றும் கிராமப்புற புனரமைப்புக்கான கூட்டு ஆணையம் இந்நிறுவனம் தோன்றப் பங்களிப்புச் செய்தவர்களாவர்  
டிஆர் 4 க்கு பதிலாக, இந்நிறுவனம் மில்லியன் கணக்கான திசு வளர்ப்பு வாழை செடிகளை வளர்த்தது. இது டிஆர் 4க்கு எதிர்ப்பை மேம்படுத்தும் நன்மை பயக்கும் பிறழ்வுகளை உருவாக்கும் என்ற நம்பிக்கையினைத் தந்தது. இதிலிருந்து இரண்டு பெரும் கேவென்டிஷ் திசு வளர்ப்பு வகை ஜி.சி.டி.சி.வி 218 மற்றும் ஜி.சி.டி.சி.வி 219 தோற்றுவிக்கப்பட்டது. இவை டி.ஆர் 4க்கு எதிரான எதிர்ப்புச் சக்தியினை கொண்டுள்ளது.
# தைவான் வாழை ஆராய்ச்சி நிறுவனம்

## தோற்றுவிக்கப்பட்ட வகைகள்

### ஃபார்மோசனா

பார்மோசனா பனாமா நோயான டிஆர் 4க்கு எதிர்த்து வளரக்கூடியது.
# சல்மா அல் கிண்டி

**சல்மா அல் கிண்டி** (*Salma Al Kindi*) ஓமான் நாட்டைச் சேர்ந்த ஒரு வேதியியலாளராவார். இவர் பகுப்பாய்வு வேதியியல் பேராசிரியராகவும், ஓமான் நாட்டிலுள்ள சுல்தான் கபூசு பல்கலைக்கழக அறிவியல் கல்லூரியின் அறிவியல் புலத் தலைவராகவும் உள்ளார்.  
சல்மா அல்-கிண்டி தனது இளம் வேதியியல் பட்டத்தை 1982 ஆம் ஆண்டு எகிப்தின் கெய்ரோ பல்கலைக்கழகத்திலும் 1988 ஆம் ஆண்டு இங்கிலாந்தில் பகுப்பாய்வு வேதியியலில் முனைவர் பட்டமும் பெற்றார். 1989 ஆம் ஆண்டு இவர் ஓமானிலுள்ள சுல்தான் கபூசு பல்கலைக்கழகத்தில் பேராசிரியராகப் பணியில் சேர்ந்தார். இப்பல்கலைக்கழக வரலாற்றில் முதலாவது பெண் பேராசிரியர் என்ற சிறப்பும் வேதியியல் துறையில் முனைவர் பட்டம் பெற்ற முதலாவது ஓமன் நாட்டுப் பெண் என்ற சிறப்பும் சல்மா அல் கிண்டிக்குக் கிடைத்துள்ளது.  
2017 ஆம் ஆண்டு சென்னையை தளமாகக் கொண்ட அனைத்துலக அறக்கட்டளை நிறுவனம் வேதியியலில் வாழ்நாள் சாதனையாளர் விருதைப் பெற்றார்.
# ரெங்கநாதபுரம் ஊராட்சி, புதுக்கோட்டை மாவட்டம்

**ரெங்கநாதபுரம் ஊராட்சி** (*Renganathapuram Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கரம்பக்குடி வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1804 ஆகும். இவர்களில் பெண்கள் 930 பேரும் ஆண்கள் 874 பேரும் உள்ளனர்.
# ரெங்கநாதபுரம் ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. களரிப்பட்டி
1. ரெகுநாதபுரம்
1. கல்லியடிப்பட்டி
# திருமணஞ்சேரி ஊராட்சி, புதுக்கோட்டை மாவட்டம்

**திருமணஞ்சேரி ஊராட்சி** (*Thirumananjcheri Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கரம்பக்குடி வட்டாரத்தில் அமைந்துள்ளது இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1682 ஆகும். இவர்களில் பெண்கள் 853 பேரும் ஆண்கள் 829 பேரும் உள்ளனர்.
# திருமணஞ்சேரி ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. முள்ளங்குறிச்சி
1. மஞ்சுவிடுதி
1. மந்தக்கொல்லை
1. முதல்கரைதெரு
1. புலயான்தெரு
1. திருமணஞ்சேரி
1. மயிலாடிதெரு
1. கீழமஞ்சுவிடுதி
1. மேலமஞ்சுவிடுதி
# சோலி ஜாவோ

**சோலி ஜாவோ** (31 மார்ச்சு 1982 ) என்பவர் சீன நாட்டு திரைப்பட இயக்குநர், தயாரிப்பாளர் மற்றும் திரைப்படத் தொகுப்பாளர் ஆவார். இவர் அமெரிக்கா நாட்டு சுயாதீனத் திரைப்படத்தில் பணியாற்றியதன் மூலம் அறியப்படும் நபர் ஆனார்.  
இவர் 2015 ஆம் ஆண்டு 'சாங்ஸ் மை பிரோதெரஸ் தனுக்ஹ்ட் மீ' என்ற திரைப்படத்தின் மூலம் அறிமுகமானார். அதை தொடர்ந்து 2017 ஆம் ஆண்டு 'தி ரீடர்' என்ற திரைப்படத்தில் பணிபுரிந்தார். இந்த படம் விமர்சன ரீதியாக பாராட்டப்பட்டது மற்றும் சிறந்த திரைப்படம் மற்றும் சிறந்த இயக்குனருக்கான சுதந்திர ஸ்பிரிட் விருதுக்கு பரிந்துரைகளைப் பெற்றார். 2020 ஆம் ஆண்டு இவர் இயக்கிய 'நோமட்லேண்ட்' என்ற திரைப்படத்திற்காக அகாதமி விருது போன்ற பல விருதுகளை வென்றுள்ளார்.  
இவரின் அடுத்த படம் எட்டெர்னல்சு என்ற மார்வெல் திரைப் பிரபஞ்ச மீநாயகன் படமாகும். இந்த படத்தை இவரே எழுதி இயக்கியுள்ளார்.
# சோலி ஜாவோ

## திரைப்படங்கள்

| ஆண்டு | தலைப்பு | இயக்குநர் | எழுத்தாளர் | தயாரிப்பாளர் | திரைப்படத் தொகுப்பாளர் | மேற்கோள் |
| --- | --- | --- | --- | --- | --- | --- |
| 2015 | சாங்ஸ் மை பிரோதெரஸ் தனுக்ஹ்ட் மீ |  |  |  |  |  |
| 2017 | தி ரீடர் |  |  |  |  |  |
| 2020 | நோமட்லேண்ட் |  |  |  |  |  |
| 2021 | எட்டெர்னல்சு | } |  |  |  |  |
# டி. எஸ். சிவஞானம்

(நீதியரசர்) **டி. எஸ். சிவஞானம்** மெட்ராஸ் உயர்நீதிமன்றத்தின் பணியமர்வு நீதிபதி ஆவார். அவர் மெட்ராஸ் உயர்நீதிமன்றத்தின் கணினி குழுவின் தலைவராக உள்ளார். 31.03.2009 அன்று மெட்ராஸ் உயர்நீதிமன்றத்தின் கூடுதல் நீதிபதியாக நியமிக்கப்பட்ட நீதிபதி சிவஞானம் 29.03.2011 அன்று நிரந்தர நீதிபதியாக நியமிக்கப்பட்டார்.
# டி. எஸ். சிவஞானம்

## ஆரம்ப கால வாழ்க்கை

டாக்டர் டி. எஸ். சுப்பையா மற்றும் திருமதி நளினி சுப்பையா ஆகியோர் நீதிபதி டி. எஸ். சிவஞானத்தின் பெற்றோர். இவர் 16.09.1963 அன்று பிறந்தார். நீதிபதி சிவஞானம் தனது இளங்கலை அறிவியல் பட்டப் படிப்பை சென்னை லயோலா கல்லூரி<nowiki/>யில் பட்டம் பெற்றார் மற்றும் அவர் தனது சட்டப் பட்டத்தை மெட்ராஸ் சட்டக் கல்லூரியில் பட்டம் பெற்று 10.9.1986 அன்று தமிழக பார் கவுன்சிலில் சேர்ந்தார்.
# டி. எஸ். சிவஞானம்

## ஒரு வழக்கறிஞராக

வழக்கறிஞராக தன்னை பதிவுசெய்த பிறகு, நீதிபதி சிவஞானம் மூத்த வழக்கறிஞரான ஆர். காந்தியிடம் இளம் வழக்கறிஞராக சேர்ந்தார். நீதிபதி சிவஞானம் 2000 ஆம் ஆண்டில் மத்திய அரசி<nowiki/>ன் கூடுதல் சட்ட ஆலோசகராக நியமிக்கப்பட்டார்.
# டி. எஸ். சிவஞானம்

## உயர் நீதிமன்ற நீதிபதியாக

31.03.2009 அன்று மெட்ராஸ் உயர்நீதிமன்றத்தின் கூடுதல் நீதிபதியாக நீதிபதி சிவஞானம் நியமிக்கப்பட்டார், பின்னர் அவர் 29.03.2011 அன்று நிரந்தர நீதிபதியாக நியமிக்கப்பட்டார். மெட்ராஸ் உயர்நீதிமன்றத்தின் கணினி குழுவின் தலைவராக உள்ளார்.
# டி. எஸ். சிவஞானம்

## தமிழ்நாடு மாநில நீதித்துறை அகாடமி

நீதிபதி டி. எஸ். சிவஞானம், தமிழ்நாடு மாநில நீதித்துறை அகாடமி ஆளுநர் குழுவின் உறுப்பினர்களில் ஒருவர் ஆவார்.
# டி. எஸ். சிவஞானம்

## மெய்நிகர் விசாரணைகள்

கோவிட் - 19 பெருந்தொற்றின் போது, வழக்குகளை மெய்நிகர் விசாரணையை நடத்துவதற்காக "மைக்ரோசாப்ட் டீம்" இன் உரிமங்களை தமிழ்நாட்டில் உள்ள அனைத்து நீதிபதிகளுக்கும், மெட்ராஸ் உயர்நீதிமன்றத்தின் கணினி குழு மூலமாக, வாங்க சிவஞானம் முடிவு செய்து அதன்படி அனைத்து நீதிபதிகளுக்கும் வழங்கப்பட்டுள்ளது.
# டி. எஸ். சிவஞானம்

## மின்னணு செயல்முறைகள்

நீதிபதி டி.எஸ். சிவஞானம் தலைமையிலான மெட்ராஸ் உயர்நீதிமன்றத்தின் கணினி குழு எடுத்த மற்றொரு முக்கியமான நடவடிக்கை, என்.எஸ்.டி.இ.பி (தேசிய சேவை மற்றும் மின்னணு செயல்முறைகளின் கண்காணிப்பு) அறிமுகப்படுத்தியது ஆகும். செயல்முறை சேவையகங்களுக்காக ஸ்மார்ட் கைபேசிகளை வாங்குவதன் மூலம், நீதிமன்ற செயல்முறைகளின் சேவை குறுகிய காலத்திற்குள் விரைந்து சார்பு செய்யப்படுகிறது.
# டி. எஸ். சிவஞானம்

## முக்கிய வழக்குகள்

### கனிம சுரங்கங்கள் வழக்கு

ஒரு முக்கியமான வழக்கில், நீதிபதிகள் டி. எஸ். சிவஞானம் மற்றும் ஜி.ஜெயச்சந்திரன் ஆகியோர் ஐ. ஏ. எஸ் அதிகாரி உ. சகாயம் தலைமையிலான கமிஷனை முற்றுப்புள்ளி வைக்கும் உத்தரவை பிறப்பித்தனர். இந்த வழக்கு தமிழ்நாட்டில் உள்ள பல்வேறு தனியார் நிறுவனங்களுக்கு வழங்கப்பட்ட அனைத்து கிரானைட் சுரங்க ஒப்பந்தங்கள் மற்றும் உரிமங்கள் குறித்து விசாரணை நடத்த முன்னாள் மதுரை மாவட்ட ஆட்சியர் சாகயம் சிறப்பு அதிகாரி / சட்ட ஆணையராக நியமிக்கப்பட்டது தொடர்பான பிரச்சினை தொடர்பானது.
# டி. எஸ். சிவஞானம்

## முக்கிய வழக்குகள்

### ஸ்டெர்லைட் ஆலை வழக்கு

தூத்துக்குடியில் உள்ள ஸ்டெர்லைட் செப்பு ஆலை சார்பாக வேதாந்தா நிறுவனம் தாக்கல் செய்த 10 மனுக்களின் தொகுப்பை நீதிபதிகள் டி எஸ் சிவஞானம் மற்றும் வி பவானி சுப்பரோயன் ஒரு தீர்ப்பில் தள்ளுபடி செய்தனர்.
# டி. எஸ். சிவஞானம்

## முக்கிய வழக்குகள்

### வருமான வரி அறிவிப்பு வழக்கு

இந்திய முன்னாள் நிதியமைச்சர் திரு. ப. சிதம்பரம் மற்றும் அவரது குடும்ப உறுப்பினர்கள் தாக்கல் செய்த ரிட் மனுக்களை நீதிபதி டி. எஸ். சிவஞானம் அனுமதித்தார், வரிக்கு விதிக்கப்படும் வருமானம் மதிப்பீட்டில் இருந்து தப்பித்ததாக நம்புவதற்கு காரணம் இருப்பதாக கூறி கோரிக்கை அறிவிப்பு திரு.சிதம்பரத்திற்கு வருமான வரி துறை அறிவிப்பு அனுப்பி இருந்தது. அதனை, திரு. ப. சிதம்பரம் எதிர்த்து வழக்கு தாக்கல் செய்திருந்தார். திரு. சிதம்பரம் மற்றும் அவரது குடும்பத்தினரும் காபி தோட்டம் வளர்க்கிறார்கள் என்றும் காபியை, கூழ் செய்து மற்றும் உலர்த்திய பிறகு, மூல காபியை விற்கிறார்கள் என்றும் அதனால். அதன் விற்பனையின் வருமானம் விவசாய வருமானம் என்றும் அந்த வருமானம், வருமான வரிச் சட்டத்தின் பிரிவு 10 (1) இன் படி வருமான வரி விலக்கு பெற்றது என்பதே மனுதாரர் தரப்பு வாதம் ஆகும்.
# பிஷா கே. அலி

**பிஷா கே. அலி** (Bisha K. Ali) என்பவர் பிரித்தானிய நாட்டு மேடை நகைச்சுவையாளர் மற்றும் திரைக்கதை ஆசிரியர் ஆவார். இவர் டிஸ்னி+ க்காக மிஸ். மார்வெல் என்ற தொடரில் பணிபுரிந்துள்ளார்.
# பிஷா கே. அலி

## தொழில்

அலி மேடை நகைச்சுவையாளராக வருவதற்கு முன்பு ஒரு தரவு விஞ்ஞானியாகபணிபுரிந்துள்ளார். அதை தொடர்ந்து 2012 இல் ராயல் கோர்ட் தியேட்டரின் இளம் எழுத்தாளர்கள் திட்டத்தில் பங்கேற்றார். இவரின் முதல் பெரிய திரைக்கதை பாத்திரம் 2019 இல் மிண்டி காலிங் உடன் இணைந்து 'போர் வெட்டிங் அண்ட் அ பியூனெரல்' என்ற குறும்தொடர் ஆகும்.
# எண்ணெய் தொழில் பாதுகாப்பு இயக்குநரகம்

**எண்ணெய் தொழில் பாதுகாப்பு இயக்குநரகம்** (*Oil Industry Safety Directorate*) இந்தியாவில் செயல்பட்டுவரும் ஒரு தொழில்நுட்ப ஆலோசனைக் குழுவாகும். பல்வேறு துறைகளின் தொழில்நுட்ப வல்லுநர்கள் கொண்ட மையக் குழுவுடன் பெட்ரோலிய மற்றும் இயற்கை எரிவாயு அமைச்சகத்தின் மூத்த அதிகாரிகள், எண்ணெய் / எரிவாயு நிறுவனங்களின் தலைமை நிர்வாகிகள் மற்றும் சம்பந்தப்பட்ட சட்ட மற்றும் ஆலோசனைக் குழுக்களின் தலைவர்கள் அடங்கிய உச்ச அமைப்பாக இயக்குநரகம் செயல்படுகிறது. 1986 ஆம் ஆண்டு பெட்ரோலியம் மற்றும் இயற்கை எரிவாயு அமைச்சகம் இக்குழுவை நிறுவி இயக்குகிறது. எண்ணெய் தொழிலுக்குரிய பாதுகாப்பு தரங்களை வகுத்தும், சுய ஒழுங்குமுறை நடவடிக்கைகளையும் ஒருங்கிணைக்கும் பணிகளையும் எண்ணெய் தொழில் பாதுகாப்பு இயக்குநரகம் செயல்படுத்துகிறது.
# எண்ணெய் தொழில் பாதுகாப்பு இயக்குநரகம்

## முக்கியப் பொறுப்புகள்

- தரப்படுத்தல்;
- பேரிடர் மேலாண்மை திட்டத்தை உருவாக்குதல்;
- விபத்து பகுப்பாய்வு;
- பாதுகாப்பு செயல்திறனை மதிப்பீடு செய்தல்.  
எண்ணெய் தொழிற்சாலைகளை நிறுவுதலுக்கான பல்வேறு வசதிகளையும் பாதுகாப்பான தூரங்களைக் கண்காணிப்பதற்கான விதிகள் மற்றும் வழிகாட்டுதல்களையும் எண்ணெய் தொழில் பாதுகாப்பு இயக்குநரகம் உருவாக்கியுள்ளது. இந்தியாவில் புதிய திரவமாக்கப்பட்ட பெட்ரோலிய வாயு குப்பி ஆலைகள் அனைத்தும் இயக்குநரகத்தின் வழிகாட்டுதல் அடிப்படையில் வடிவமைக்கப்பட்டுள்ளன. மேலும், இயக்குநகரத்தின் ஒப்புதலுக்குப் பிறகுதான் திரவ பெட்ரோலிய தொழிற்சாலைகளைத் தொடங்க முடியும். பெட்ரோல் நிலையங்கள் மற்றும் பெட்ரோலிய நிறுவல்கள் தொடர்பான தரங்களின் பாதுகாப்பான செயல்பாடுகளுக்கான வழிகாட்டுதல்களையும் இவ்வமைப்பு வெளியிட்டுள்ளது.
# பரோடா டைனமைட் வழக்கு

**பரோடா டைனமைட் வழக்கு** (*Baroda dynamite case*) என்பது இந்திரா காந்தி அரசாங்கத்தால் இந்தியாவில் எதிர்க்கட்சித் தலைவர் ஜார்ஜ் பெர்னாண்டஸ் மற்றும் 24 பேருக்கு எதிராக நெருக்கடி நிலைகாலத்தில் தொடரப்பட்ட குற்றவிலயல் வழக்குக்கை குறிக்க பயன்படுத்தப்படும் சொல் ஆகும்.  
அவசரகால நிலைக்கு எதிர்ப்புத் தெரிவித்து அரசாங்க கட்டடங்களையும், தண்டவாளங்களையும் வெடிவைத்து தகர்ப்பதற்காக ஜார்ஜ் மற்றும் பலர் டைனமைட் வெடிபொருளை கடத்தியதாக நடுவண் புலனாய்வுச் செயலகம் குற்றம் சாட்டியது. அரசாங்கத்தை கவிழ்க்க அரசுக்கு எதிராக போர் தொடுத்ததாகவும் அவர்கள் மீது குற்றம் சாட்டப்பட்டது. குற்றம் சாட்டப்பட்டவர்கள் 1976 சூன் மாதம் கைது செய்யப்பட்டு தில்லி திகார் சிறையில் அடைக்கப்பட்டனர்.  
இதில் குற்றம் சாட்டப்பட்ட பிற முக்கிய குற்றவாளிகளில் வீரென் ஜே. ஷா, ஜி. ஜி. பாரிக், சி. ஜி. கே. ரெட்டி, பிரபுதாஸ் பட்வாரி, தேவி குஜ்ஜார், மோதிலால் கனோஜியா ஆகியோர் அடங்குவர். இந்த சம்பவம் நடந்ததாக சொல்லப்பட்ட இடம் பரோடா என்றாலும், இந்த வழக்கில் தேசிய ரீதியான தொடர்பு இருப்பதாக சிபிஐ வாதிட்டதால், இந்த வழக்கு தில்லியில் விசாரிக்கப்பட்டது.  
1977 ஆம் ஆண்டு மக்களவைத் தேர்தலில் பீகாரின் முசாபர்பூரில் பெர்னாண்டஸ் போட்டியிட்டார். சிறைவைக்க கைகளில் சங்கிலிகளில் பிணைக்கபட்ட அவரது ஒளிப்படத்துடன் அவரது ஆதரவாளர்கள் பரப்புரை செய்ததனர். அவர் தேர்தலில் வென்றார். 1977 ல் ஆட்சிக்கு வந்த ஜனதா கட்சி அரசு வழக்கை திரும்பப் பெற்றது. மேலும் குற்றம் சாட்டப்பட்ட அனைவரும் விடுவிக்கப்பட்டனர்.  
இந்திய திரைப்பட நடிகையான சினேகலதா ரெட்டியும் அவரது கணவரும் அவசர நிலை கால எதிர்ப்பு இயக்கத்தில் கலந்து கொண்டனர். சினேலதா ஜார்ஜ் பெர்னாண்டசின் நெருங்கிய நண்பராக இருந்தார். ச்சினேகலதா 1976 மே 2 அன்று கைது செய்யப்பட்டார். பரோடா டைனமைட் வழக்கில் குற்றம் சாட்டபட்டவர்களுக்கு உடந்தையாக இருந்ததற்காக அவர் கைது செய்யப்பட்டார். இந்த வழக்கின் இறுதி குற்றப்பத்திரிக்கையில் ஜார்ஜ் பெர்னாண்டஸ் மற்றும் பலர் குற்றம் சாட்டப்பட்டனர் என்றாலும் அதில் சினேலதாவின் பெயர் இல்லை. அப்படியிருந்தும், அவர் கைது செய்யப்பட்டு சிறைவைக்கபட்டார். சிறையில் அவர் தொடர்ந்து சித்திரவதை செய்யப்பட்டார். மேலும் பெங்களூரு சிறையில் மனிதாபிமானமற்ற முறையில் நடத்தப்பட்டார்.சிறையில் அவரது உடல்நிலை மோசமடைந்தநிலையில் அவர் 1977 சனவரி 15 அன்று பரோலில் விடுவிக்கப்பட்டார். ஆனால் 1977 ஜனவரி 20 அன்று நாள்பட்ட ஆஸ்துமா, நுரையீரல் தொற்று காரணமாக பரோலில் விடுவிக்கப்பட்ட ஐந்து நாட்களுக்குப் பிறகு அவர் இறந்தார், அவசரகாலத்தின் முதல் தியாகிகளில் ஒருவராக ஆனார்.
# பி. சங்கராநந்து

**பி. சங்கராநந்து** (*B. Shankaranand*) இந்திய அரசாங்கத்தில் ஓர் அமைச்சராகவும், கர்நாடகாவைச் சேர்ந்த காங்கிரசு தலைவராகவும் இருந்தார்.  
மத்திய அமைச்சரவையில் சங்கராநந்து பின்வரும் பொறுப்புகள் வகித்துள்ளார்.
| நாடாளுமன்ற விவகாரங்களின் துணை அமைச்சர். | 16 மார்ச்சு 1971 முதல் 24 மார்ச்சு 1977 |  |
| --- | --- | --- |
| சுகாதாரம் மற்றும் குடும்ப நலத்துறை அமைச்சர். | 16 சனவரி 1980 முதல் 31 டிசம்பர் 1984 |  |
| நீர்ப்பாசனம் மற்றும் மின்சாரத் துறை அமைச்சர் | 31 டிசம்பர் 1984 முதல் 25 செப்டம்பர் 1985 |  |
| நீர்வளத்துறை அமைச்சர் | 25 செப்டம்பர் 1985 முதல் 21 August 1987 |  |
| 25 சூன் 1988 முதல் 2 டிசம்பர் 1989 |  |  |
| சட்டம் மற்றும் நீதித் துறை அமைச்சர். | 25 சூன் 1988 முதல் 2 டிசம்பர் 1989 |  |
| பெட்ரோலியம் மற்றும் இயற்கை எரிவாயு அமைச்சர். | 21 சூன் 1991 முதல் 17 சனவரி 1993 |  |
| சுகாதாரம் மற்றும் குடும்ப நலத்துறை அமைச்சர். | 18 சனவரி 1993 முதல் 22 டிசம்பர் 1994 | } |
பிரதம மந்திரிகளான இந்திரா காந்தி, இராசீவ் காந்தி மற்றும் நரசிம்மராவ் ஆகியோரின் அமைச்சரவைகளில் சங்கராநந்து பணியாற்றியுள்ளார்.
ஏப்ரல் 26, 1988 ஆம் ஆண்டு ஏப்ரல் மாதம் 26 அன்று போபர்சு ஒப்பந்தம் குறித்து விசாரிக்க அமைக்கப்பட்ட முதல் கூட்டு நாடாளுமன்றக் குழுவின் தலைவராக இருந்தார்.
1967 முதல் 1996 வரை 29 ஆண்டுகளாக சிக்கோடியை மக்களவைத் தொகுதியை பிரதிநிதித்துவப்படுத்தியுள்ளார், தனது அரசியல் வாழ்க்கையில் ஒரே இடத்திலிருந்து தொடர்ச்சியாக 7 முறை வென்று சாதனை படைத்துள்ளார்.
# தைவான் சர்க்கரை ஆராய்ச்சி நிறுவனம்

**தைவான் சர்க்கரை ஆராய்ச்சி நிறுவனம்** (*Taiwan Sugar Research Institute*)(**TSRI**; ) என்பது தைவானின் சர்க்கரை கூட்டுத்தாபனத்தின் சர்க்கரை குறித்து ஆராய்ச்சி மேற்கொள்ளும் நிறுவனமாகும். இது தைவானின், கிழக்கு மாவட்டத்தில், தைனானில் அமைந்துள்ளது.
# தைவான் சர்க்கரை ஆராய்ச்சி நிறுவனம்

## வரலாறு

இந்த ஆராய்ச்சி நிறுவனம் 1901ஆம் ஆண்டில் நிறுவப்பட்டது.
# தைவான் சர்க்கரை ஆராய்ச்சி நிறுவனம்

## வசதிகள்

இந்த ஆராய்ச்சி மையத்தில் 375 ஹெக்டேர் பரப்பில் விவசாய நிலங்கள் ஆய்விற்காகக் கரும்பு பயிரிட உட்பட 387 ஹெக்டேர் நிலப்பரப்பில் அமைந்துள்ளது. இது தொடர்ச்சியான உயிர்-உலைகள் மற்றும் கீழ்நிலை செயலாக்க வசதிகளைக் கொண்டுள்ளது. ஆய்வகத்தில் வண்ணப்படிவுப் பிரிகை நெடுவரிசைகள், சவ்வு பிரிப்பான்கள், தெளிப்பு உலர்த்தி மற்றும் படிகமயமாக்கல் வசதிகள் உள்ளன.
# தைவான் சர்க்கரை ஆராய்ச்சி நிறுவனம்

## ஆராய்ச்சி

உத்திகளைப் பயன்படுத்தி கரும்பு உற்பத்தியினை அதிகரிப்பதற்கான ஆய்வுகளும் நோய் மற்றும் பூச்சி எதிர்ப்புத் தன்மையுடைய கரும்பு இனங்களைக் கண்டுபிடிப்பதும் தற்போதைய ஆராய்ச்சி நோக்கமாக உள்ளது.
# குளத்தூர் ஊராட்சி, கந்தர்வகோட்டை ஒன்றியம்

**குளத்தூர் ஊராட்சி** (*Kulathur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3688 ஆகும். இவர்களில் பெண்கள் 1886 பேரும் ஆண்கள் 1802 பேரும் உள்ளனர்.
# குளத்தூர் ஊராட்சி, கந்தர்வகோட்டை ஒன்றியம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கோவில்பட்டி
1. ஆத்தங்கரைப்பட்டி
1. குளத்தூர் நாயக்கர்பட்டி
1. சேவியர்குடிகாடு
1. மேலஉளவயல்
1. கீழஉளவயல்
1. கூழஅடைக்கண்தோப்பு
# துவார் ஊராட்சி, புதுக்கோட்டை மாவட்டம்

**துவார் ஊராட்சி** (*Thuvar Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3643 ஆகும். இவர்களில் பெண்கள் 1815 பேரும் ஆண்கள் 1828 பேரும் உள்ளனர்.
# துவார் ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. எல்லைதாரைப்பட்டி
1. கல்லுப்பட்டி
1. துவார்
1. புழக்கடைப்பட
1. ஆண்டிகுளப்பம்பட்டி
1. கெண்டையன்பட்டி
1. குழவாய்ப்பட்டி
1. பெத்தாரிப்பட்டி
# நடுப்பட்டி ஊராட்சி, புதுக்கோட்டை மாவட்டம்

**நடுப்பட்டி ஊராட்சி** (*Naduppatti Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1889 ஆகும். இவர்களில் பெண்கள் 972 பேரும் ஆண்கள் 917 பேரும் உள்ளனர்.
# நடுப்பட்டி ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பருக்கைவிடுதி
1. நடுப்பட்டி
# பல்லவராயன்பட்டி ஊராட்சி, புதுக்கோட்டை மாவட்டம்

**பல்லவராயன்பட்டி ஊராட்சி** (*Pallavarayanpatti Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1506 ஆகும். இவர்களில் பெண்கள் 725 பேரும் ஆண்கள் 781 பேரும் உள்ளனர்.
# பல்லவராயன்பட்டி ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கத்தரிகாடு
1. பகட்டுவான்பட்டி
1. பல்லவராயன்பட்டி
# புதுப்பட்டி ஊராட்சி, புதுக்கோட்டை மாவட்டம்

**புதுப்பட்டி ஊராட்சி** (*Pudhuppatti Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1691 ஆகும். இவர்களில் பெண்கள் 841 பேரும் ஆண்கள் 850 பேரும் உள்ளனர்.
# புதுப்பட்டி ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. மல்லிகைநத்தம்
1. சிவந்தான்பட்டி
1. வேம்பன்பட்டி
1. புதுப்பட்டி
# பெரியகோட்டை ஊராட்சி, புதுக்கோட்டை மாவட்டம்

**பெரியகோட்டை ஊராட்சி** (*Periyakottai Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2800 ஆகும். இவர்களில் பெண்கள் 1416 பேரும் ஆண்கள் 1384 பேரும் உள்ளனர்.
# பெரியகோட்டை ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. மோகனூர் தெற்கு ஆதி காலனி
1. ஒத்தவீடு
1. கொத்தகபட்டி
1. மோகனூர்
1. பெரியகோட்டை
# வடுகப்பட்டி ஊராட்சி, புதுக்கோட்டை மாவட்டம்

**வடுகப்பட்டி ஊராட்சி** (*Vadugappatti Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1075 ஆகும். இவர்களில் பெண்கள் 554 பேரும் ஆண்கள் 521 பேரும் உள்ளனர்.
# வடுகப்பட்டி ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. வாண்டையான்பட்டி
1. வடுகப்பட்டி
# அல்மா

**அல்மா** என்பது (மலாய்: *Alma*; ஆங்கிலம்: *Alma*; சீனம்: 阿儿玛) மலேசியா, பினாங்கு மாநிலத்தில், மத்திய செபராங் பிறை மாவட்டத்தில் உள்ள ஒரு நகரம். புக்கிட் மெர்தாஜாம் நகருக்கு மிக அருகில் அமைந்துள்ள இந்த நகரம், பட்டர்வொர்த் நகரில் இருந்து 26 கி.மீ. கிழக்கே உள்ளது.  
அண்மைய ஆண்டுகளில், அல்மா பகுதி மிகப்பெரிய வளர்ச்சியைக் கண்டுள்ளது. அல்மா புறநகர்ப் பகுதியில் பல குடியிருப்புகள் பெரிய அளவில் நிறுவப்பட்டு உள்ளன. மக்கள் தொகையின் அதிகரிப்பதற்கு ஏற்ப, இந்தப் பகுதியில் பல வணிக வளாகங்களும் கட்டப்பட்டு உள்ளன.  
பினாங்கு விரைவு பேருந்துச் சேவையின் 709 பேருந்துகள் (*Rapid Penang 709*); மற்றும் பினாங்கு இலவச பேருந்துச் சேவையின் பேருந்துகள் (*Central Area Transit*); ஜாலான் கூலிம் வழியாக அல்மா நகரைத் தாண்டிச் செல்கின்றன.
# ஒக்கூர் ஊராட்சி, புதுக்கோட்டை மாவட்டம்

**ஒக்கூர் ஊராட்சி** (*Okkoor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள ஆவுடையார்கோயில் வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1628 ஆகும். இவர்களில் பெண்கள் 871 பேரும் ஆண்கள் 757 பேரும் உள்ளனர்.
# ஒக்கூர் ஊராட்சி, புதுக்கோட்டை மாவட்டம்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ஆலத்திவயல்
1. ஆவரங்குடி
1. குருவிக்கூத்தனேந்தல்
1. பெருந்தாமரை
1. ஒக்கூர்